Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetus Euroopan meriturvallisuusviraston perustamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2002/0374 lopull. - COD 2000/0327 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS Euroopan meriturvallisuusviraston perustamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2000/0327 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS Euroopan meriturvallisuusviraston perustamisesta EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa seuraavassa lausuntonsa parlamentin ehdottamista tarkistuksista. 1. TAUSTAA a) Komissio antoi asetusehdotuksensa (KOM(2000) 802 lopullinen - 2000/0327(COD), 6.12.2000) neuvostolle ja Euroopan parlamentille 8. joulukuuta 2000. b) Talous- ja sosiaalikomitea antoi myönteisen lausuntonsa 30. toukokuuta 2001. c) Alueiden komitea antoi niin ikään myönteisen lausuntonsa 13. kesäkuuta 2001. d) Euroopan parlamentti antoi 14. kesäkuuta 2001 ensimmäisessä käsittelyssä lausuntonsa, jossa se ehdotti tarkistuksia komission ehdotukseen. e) Perustamissopimuksen 250 artiklan 2 kohdan mukaisesti komissio antoi 13. joulukuuta 2001 muutetun ehdotuksen (KOM(2001) 676 lopullinen), johon sisältyi - kokonaisuudessaan tai osittain - suuri osa parlamentin tekemistä tarkistuksista. f) Neuvosto vahvisti yhteisen kannan 7. maaliskuuta 2002. g) Euroopan parlamentti antoi 12. kesäkuuta 2002 toisessa käsittelyssä päätöslauselman, jossa se teki viisi tarkistusta yhteiseen kantaan. Tarkistuksista kaksi on luonteeltaan lingvistisiä, ja ne koskevat ainoastaan kreikankielistä tekstiä. 2. ASETUSEHDOTUKSEN TARKOITUS Ehdotettu asetus koskee Euroopan meriturvallisuusviraston perustamista. Uuden viraston tarkoituksena on tarjota jäsenvaltioille ja komissiolle tarvittavaa teknistä ja tieteellistä tukea sekä korkeatasoista asiantuntemusta, jotta voitaisiin soveltaa asianmukaisesti meriturvallisuuteen ja alusten aiheuttaman pilaantumisen ehkäisemiseen liittyvää yhteisön lainsäädäntöä, seurata sen täytäntöönpanoa sekä arvioida voimassa olevien säännösten tehokkuutta. Viraston tärkeimmät tehtävät ovat -teknisen avun tarjoaminen komissiolle olemassa olevan lainsäädännön täytäntöönpanon seurannassa ja uuden yhteisön lainsäädännön valmistelussa, -käynnit jäsenvaltioissa niiden olosuhteiden tarkastamiseksi, joissa satamavaltioiden suorittamaa valvontaa toteutetaan, -teknisen avun tarjoaminen jäsenvaltioille yhteisön lainsäädännön täytäntöönpanossa, -asiaankuuluvien koulutustoimien järjestäminen kansallisille tarkastajille, -meriturvallisuutta koskevien tietojen kerääminen ja tietojärjestelmien hallinta sekä "mustan listan" laatiminen aluksista, jotka eivät täytä standardeja, -meriliikenteen seurantaan liittyvät käynnit ja meriliikenteen seurantaan liittyvien tietojen hallinta, -luokittelulaitosten arviointiin ja valvontaan liittyvät käynnit, -onnettomuuksien tutkintaan liittyviin toimiin osallistuminen tai niiden yhteensovittaminen, -jäsenyyttä hakeneiden valtioiden avustaminen yhteisön lainsäädännön täytäntöönpanossa. Virastoa johtaa pääjohtaja, joka toimii hallintoneuvoston valvonnan alaisena. Viraston talousarvio rahoitetaan pääosin yhteisön tuella. 3. KOMISSION LAUSUNTO EUROOPAN PARLAMENTIN TARKISTUKSISTA Parlamentti teki toisessa käsittelyssä viisi tarkistusta neuvoston yhteiseen kantaan. Tarkistuksista kaksi on lingvistisiä. Komissio hyväksyy kaikki Euroopan parlamentin ehdottamat tarkistukset. 3.1. Tarkistukset 1 ja 3 koskevat ainoastaan tekstin kreikankielistä toisintoa. Tarkistuksessa 1 korvataan 10 artiklan 1 kohdan sana "óõíéóôÜôáé" (merkitys: 'perustettu') sanalla "éäñýåôáé" (merkitys: 'perustettu'). Tarkistuksessa 3 korvataan 13 artiklan 2 kohdassa sanat "óôéò óõíåäñéÜóåéò" sanalla "óôéò óõóêÝøåéò" (merkitys kummassakin tapauksessa: 'kokouksissa'). 3.2. Tarkistus 2: Hallintoneuvoston perustaminen ja toimivalta (yhteisen kannan 10 artikla) Tällä tarkistuksella parlamentti haluaa ottaa käyttöön määräajan, jonka kuluessa toimintaohjelman mahdollinen uudelleen tutkiminen on tehtävä. Kuten 10 artiklassa säädetään, toimintaohjelma voidaan tutkia uudelleen komission pyynnöstä. Parlamentti ehdottaa, että tämä toinen käsittely olisi saatava päätökseen kahden kuukauden kuluessa (siitä päivästä, jona uudelleen tutkiminen aloitettiin). Komissio hyväksyy tarkistuksen. 3.3. Tarkistus 4: Kokoukset (yhteisen kannan 13 artikla) Tämä tarkistus liittyy menettelyyn, jossa hallintoneuvosto voi, jos kyseessä on luottamuksellinen aihe tai eturistiriita, päättää käsitellä tiettyjä esityslistansa kohtia ilman hallintoneuvoston toimintaan osallistuvan neljän asiantuntijajäsenen läsnäoloa. Parlamentti ehdottaa, että kaikki äänivaltaan oikeutetut hallintoneuvoston jäsenet - eikä ainoastaan hallintoneuvoston puheenjohtaja - voivat esittää pyynnön tällaisista kokouksista, joiden osallistujat on rajattu. Komissio hyväksyy tarkistuksen. 3.4. Tarkistus 5: Pääjohtajan tehtävät ja toimivalta (yhteisen kannan 15 artikla) Tällä tarkistuksella parlamentti pyytää poistamaan 15 artiklan toistuvan viittauksen pääjohtajan riippumattomuuteen. On huomattava, että saman artiklan mukaan pääjohtaja hoitaa tehtäväänsä riippumattomasti "sanotun kuitenkaan rajoittamatta komission ja hallintoneuvoston toimivaltaa". Komissio hyväksyy tarkistuksen. 4. PÄÄTELMÄ Komissio muuttaa ehdotustaan edellä kuvatulla tavalla EY:n perustamissopimuksen 250 artiklan 2 kohdan mukaisesti parlamentin toisen käsittelyn tulosten perusteella.